cyanic-selkie/wikianc huggingface dataset:
Tetraeder
Slik som alle konvekse polyedre kan et tetraederet brettes ut av et papirark. Det har to typer nett.
I spill, og spesielt i rollespill, blir tetraederet brukt som en terning, og går under navnet «firerterning» eller «d4».
Tilfeller
Et regulært tetraeder er en type der alle fire sidene er likesidede trekanter, og er en av de fem platonske legemene. Et likebeint tetraeder, også kalt en disfenoide, er et tetraeder der alle fire sidene er likebeinte trekanter. Et trirektangulært tetraeder har rette vinkler som tre sidevinkler på ett hjørne.
Formler
Hvis a er sidelengden til et regulært tetraeder, er arealet A, volumet V og høyden h gitt ved:
Geometriske relasjoner
Tetraeder er et 3-simplex. Ulikt slik det er med de andre platonske legemer er alle hjørnene i et regulært tetraeder like langt fra hverandre (de er eneste mulige oppstilling av fire punkter i et tredimensjonalt rom som er like langt fra hverandre).
Tetraeder er en trekantet pyramide, og det regulære tetraederet er dualt til seg selv.
Et regulært tetraeder kan bygges inn i en kube på to måter slik at tetraederets hjørner er hjørner på kuben og hver kant er diagonalen på en av kubens sider. De kartesiske koordinatene til hjørnene på en slik innbygning er:
Dette gir et tetraeder med kantlengder på og sentrert i origo. For det andre tetraederet (som er dual til den første) er tegnene de samme, men i motsatt rekkefølge. Hjørnene til begge tetraedrene utgjør sammen alle kubens hjørner, hvilket viser at et regulært tetraeder er 3-demikuben.
Volumet av dette tetraederet er 1/3 av kubens volum. Sammensetninga av begge gir en regulær polyedersammensetning som kalles en sammensetning av to tetraedre eller et stellert oktaeder.
Innsiden av det stellerte oktaederet er et oktaeder. På samme måte er et regulært oktaeder resultatet av et regulært tetraeder som får fire reguære tetraedere langs halve kantlinjene kuttet av (dvs. rektifikasjon av tetraederet).
Innebyggingen over deler kuben inn i fem tetraedre, hvor ett er regulært. 5 er også minste antall tetraedre som trengs for å danne en kube.
Ved å skrive inn tetraedre i en regulær sammensetning av fem kuber gir ytterligere to regulære sammensetninger, som består av fem og ti tetraedre.
Avstumpingssekvens
Dette er en sekvens som viser et tetraeder som stumpes ned til et oktaeder og tilbake til tetraederet. Dette viser at tetraederet er dualt til seg selv.
Free as a Bird (album)
Free as a Bird er Supertramps niende studioalbum, utgitt i 1987.
Sporliste
Alle sangene er kreditert Rick Davies og Mark Hart.
Christian Spanne
Christian Lillenes Spanne (født 22. juni 1986 ) er en norsk tidligere håndballspiller. Han har spilt for Haugaland, Stord, polske Wisła Płock og Drammen håndballklubb. Fra 2005 til 2012 spilte han 39 kamper på det norske landslaget og scoret 47 mål. Han er keivhendt og spilte høyre- eller venstreving.
Spanne hadde sammen med Christoffer Rambo sin VM-debut i VM i Kroatia 2009. Han spilte sin første kamp mot Slovakia der de tok 9.-plassen. I VM 2009 hadde han draktnummer 22.
Gammarus lychnidensis
Arten er ikke funnet i norske farvann eller i nordlige Atlanterhavet.
Transportation Security Administration
Transportation Security Administration (TSA) er en amerikansk føderal etat under Sikkerhetsdepartementet med ansvar for sikkerhet innen alle former for transport.
TSA ble opprettet av Kongressen etter terrorangrepet 11. september 2001 og var opprinnelig underlagt Transportdepartementet, men ble flyttet til Sikkerhetsdepartementet da dette ble opprettet 25. november 2002. Blant TSAs ansatte er flere tusen flyvakter og omkring 45 000 flyplasskontrollører.
Østerrike under Vinter-OL 2010
Østerrike under Vinter-OL 2010. 80 sportsutøvere fra Østerrike i 13 grener deltok under Vinter-OL 2010 i Vancouver i Britisk Columbia i Canada 12. til 28. februar 2010. Med 16 medaljer endte nasjonen på 9.-plass i medaljestatistikken.
30px|Alpint Alpint
Stefanie Köhle, Mario Matt og Hannes Reichelt ble trukket fra troppen før åpningen av OL
Rally Argentina 2008
Rally Argentina 2008, var den fjerde delkonkurransen i Rally-VM 2008 og det 28. Rally Argentina i rekken. Rallyet foregikk fra 28 til 30. mars 2008 i Córdobaprovinsen.
Glamourfotografi
Glamourfotografi er fotografi av en modell med vekt på selve modellen. Fotografer bruker en kombinasjon av kosmetikk og lyssetting for å skape det visuelt mest tiltalende bilde av modellen.
Bryllupsbilder er ofte tatt med elementer fra glamourfotografi, da teknikken ikke forutsetter en glamourmodell – det er like ofte alminnelige personer som fotografers.
Blyde River Canyon
Blyde River Canyon er et kjent naturområde i Sør-Afrika, som ligger i Mpumalanga, og utgjør den nordre delen av Drakensberg. Den 26 kilometer lang og 800 meter dyp i gjennomsnitt. Selve dammen har en høyde på 665 meter år den er full. Man finner stort sett rød sandstein i området. Det høyeste punktet, Mariepskop, er 1 944 meter høy, mens det laveste, hvor elven går ut av juvet, er under 560 meter over havet. Dette betyr at Blyde River Canyon er rundt 1400 meter dyp, ifølge noen målinger.
Ifølge noen målinger er det verdens tredje største canyon, etter Grand Canyon i USA og Fish River Canyon i Namibia, men dette avhenger veldig av hvordan en vil definere en canyon. Uansett er det en av verdens største, og uten tvil den «grønneste», på grunn av det subtropiske løvverket, og man finner også noen av de dypeste klippene i en cayon i hele verden. Det er Afrikas nest største canyon, kun slått av Fish River Canyon.
Fauna og flora
Det er et mylder av liv som kan overleve i Blyde River Canyon, inkludert flere fiske- og antilopearter, samt flodhester og krokodiller. Man kan også se alle primater man kan finne i hele Sør-Afrika her. Man finner også et veldig variert fugleliv her, inkludert den sjeldne Narina Trogon samt flere andre, sjeldne arter.
London Streets
London Streets (kjent som London Street Management frem til 2007) er en avdeling i etaten Transport for London med ansvar for hovedveiene i London. Hovedveinettet omfatter 580 km med såkalte «røde ruter», lett gjenkjennelige med sine unike (i Storbritannia) røde skilter.
Blyde River Canyon
Kadishi-fossen
Kadishi Tufa, med sine 200 meter, er den nest største tufa-fossen på jorda. En tufa-foss skapes når vannet som renner over dolomittstein absorbere kalsium, og dermed former fjellet på spesielle måter. I dette tilfellet har formasjonen blitt sammenlignet med at ansikt som gråter, og har derfor fått tilnavnet «naturens gråtende ansikt». At, the Kadishi Tufa waterfall is the second tallest tufa waterfall on earth. A tufa waterfall is formed when water running over dolomite rock absorbs calcium, and deposits rock formations more rapidly than they erode the surrounding rock. In the case of the Kadishi Tufa fall, the formation that has been produced strikingly resembles a face which is crying profusely, and is thus sometimes known as 'the weeping face of nature'.
London Streets
London Street Management administrerer rushtrafikkavgiften, en avgift som ilegges bilister når de kjører inn i London sentrum.
Blyde River Canyon
Turisme
thumb|Bourke's Luck Potholes Juvet, og det omliggende Drakensberg, er et veldig populært mål for turister i regionen, med en velutvilket turismeindustri, støttet av en veldig god infrastruktur.
London Streets
Etaten har også ansvar for alle Londons 4600 trafikklysanlegg. Andre veier i London er bydelenes ansvarsområde.
Arbor
Arbor (latin for «tre») er en sponplatefabrikk i Hattfjelldal kommune i Nordland. Den er én av Norges største, og Nordens eldste sponplateprodusent. Arbor-gruppen har også en fabrikk i Kragerø som leverer MDF-produkter.
Den første fabrikken
Ragnar Siegel (1909–1978) hadde vært med i en finérplatefabrikk på Stenberg i Eiker, og så potensialet for en sponplatefabrikk på Helgeland. Valget falt på Hattfjelldal som hadde store mengder tømmer, i tillegg til ivrige politikere og muligheten for støtte fra staten. Under okkupasjonen av Norge hadde tyskerne bygd en flyplass i Hattfjelldal. I den forbindelse ble det også bygget flere hangarer. En av disse passet utmerket til fabrikkvirksomhet.
Fabrikken startet opp i oktober 1957, og hadde da omtrent 40 ansatte. Hattfjelldal hadde til da vært en jordbrukskommune, og innbyggerne var derfor ikke helt klar over hva som måtte til for å drive butikk. Det hendte at folk fra fabrikken måtte ut for å lete etter ansatte mandags morgen, og særlig i elgjakta var det vanskelig å få folk til å stille opp.
Bedriften gikk godt, noe takket være Siegels kontakter, men også på grunn av god tilgang på råstoffer. Det ble stor etterspørsel etter sponplater, og høsten 1958 hadde fabrikken tre skift og nesten 60 ansatte. Det ble utviklet nye platetyper, og allerede i 1961 hadde Arbor bygget ut, og økt med et skift og 40 arbeidere. Det ble nå produsert nesten 10 000 tonn med plater årlig.
Konkurransen i næringen økte, men Arbor hadde god tilgang på virke, med import fra Sverige, og kunne trygt øke produksjonen til 15 000 tonn p.a. i løpet av 1964. Nå kom veiproblemene frem for alvor, lastebilene hadde for tunge lass. Dette førte til mulkt, og en økt merutgift på 20 000 kroner i måneden, som var et svært høyt beløp. Veiene var ikke et nytt problem, det var i april 1959 sendt et brev til samferdselsministeren underskrevet nesten alle innbyggerne i Hattfjelldal. Samme år, samt 1960, ble det gjort store utbedringer, men teleløsningen førte stadig til dårlige veier. I 1968 var veiene så dårlige at Arbor ikke fikk inn nok råstoff, noe som førte til 26 døgns stopp.
Brann og oppbygging
I ettertid er det blitt sagt at denne brannen ikke var noen ulykke i seg selv, da fabrikken hadde begynt å bli utdatert. Nå kunne man starte med blanke ark. For nødvendigheten av en gjenreisning i Hattfjelldal kom godt fram. Ordfører Karl Ingebrigtsen mente at denne brannen kunne føre til deformering og i verste fall utslettelse av det lille bygdesamfunnet Hattfjelldal. Kommunestyret uttalte at Arbor hadde stått direkte for én fjerdedel av befolkningen, og totalt kanskje én tredel av all virksomhet i kommunen.
4. august 1972 ble det sendt søknad om lån til Distriktenes utbyggingsfond. Denne støtten var helt sentral for en gjenreisning. Det tok tid, og det viste seg at DU hadde brukt en konkurrerende bedrift som konsulenter, og at flere bedrifter hadde satt seg imot oppbygging i Hattfjelldal. 3. februar 1973 ble det imidlertid kjent at Arbor-Hattfjelldal A/S hadde fått klarsignal i statsråd, og innvilget lånet. Den nye fabrikken skulle produsere 38 000 tonn per år, ha fire skift og 65 ansatte.
Den andre fabrikken
Kl. 23.55 27. august 1974 ble den første sponplaten etter brannen produsert. Arbor v/Adm. dir. Ragnar Siegel ble tildelt HISUs (Helgeland Interkommunale selskap for Industrireising og Utbygging) utbyggingspris i 1976. Siegel dør plutselig den 16. oktober 1978. Den nye adm. dir. Anders Kr. Jarmund fikk i 1984 tilbudet om å kjøpe Arbor fra Siegels arvinger, noe han svarte ja til.
Arbor gikk i pluss, og i 1986 ble det bygd en tregipsfabrikk i Holandsvika, Arbor-Mosjøen A/S.
Arbor satset også på moderne oppfinnelser, det ble f. eks. skaffet et anlegg for biobrensel i 1983, noe som førte til svært liten bruk av olje. Man skaffet også et automatisk brannslukningsanlegg, som den første i Norge.
I dag er Arbor Norges nest største sponplatefabrikk, og en hjørnesteinsbedrift i Hattfjelldal. I 2008 fikk Arbor ny fasade, laget av Per Enoksson.
Valget til Frankrikes nasjonalforsamling 2022
Valget til Frankrikes nasjonalforsamling 2022 ble holdt 12. og 19. juni 2022. Nasjonalforsamlingen og Senatet utgjør Frankrikes parlament. Valget til nasjonalforsamlingen finner sted hvert femte år.
Det aktuelle valgsystemet
Dersom et sete blir ledig i løpet av en valgperiode, vil den som oppnådde det nest høyeste antall stemmer, bli innkalt til parlamentet. Det gjelder dersom den valgte kandidat dør, gjør tjeneste i regjeringen eller Conseil constitutionnel, eller tjenestegjør på et enkeltoppdrag for regjeringen lengre enn seks måneder. I alle andre tilfeller avholdes suppleringsvalg tre måneder etter at ledigheten oppstår, med mindre denne oppstår i valgåret.
Stemmeretts- og valgbarhetsalder er 18 år.
Valgresultat
President Macrons parti En Marche og i tillegg enkelte mindre partier samlet seg i alliansen Ensemble citoyens. Alliansen fikk størst oppslutning ved valget, men ikke flertall i nasjonalforsamlingen, slik Macrons parti La Republique en Marche! hadde hatt i den foregående valgperioden. Venstresiden hadde samlet seg i alliansen Nouvelle union populaire écologique et sociale og ble nest størst. Sammenliknet med resultatet for partiet La France Insoumise ved foregående valg gikk alliansen frem med 74 representanter. Høyrepartiet Rassemblement national gikk fra 8 til 89 representanter, noe som er mer enn en tidobling målt mot forrige valgperiode. Det konservative Les Républicains fikk derimot godt og vel halvert sin representasjon i nasjonalforsamlingen.
Midnatsol
Midnatsol kan ha flere betydninger:
Torolf Voss
Torolf Voss (født 12. november 1877 i Kristiania, død 23. november 1943 samme sted) var en norsk dirigent og komponist.
Liv og virke
Voss studerte på Musikkonservatoriet i Oslo såvel som hos kordirigent og komponist Iver Holter (1850–1941). En tid lærte han også på konservatorium i Berlin fra 1897 til 1903. Fra 1900 til 1904 var han dirigent for Oslo Handelsstands Forening (etablert 1841) sitt orkester. Etter ett år ved et tivoliorkester var han fra 1908 til 1929 kapellmester ved Centralteatret under teatersjef Harald Otto (1865–1928) sin regjeringstid. Det ble høsten 1928 kjent at Voss fratrådte for å bli kapellmester ved det nye Kinodromen som Oslo Kinematografer (etablert 1928) satte i gang. Voss var musikkanmelder i Aftenposten fra 1930 til 1935, som stedfortreder for David Monrad Johansen. Samme året ble han ridder av Dannebrogsordenen. Fra 1935 til sin død i 1943 var han leder for Norsk Musikforlag AS (grunnlagt 1909) som ga ut noter.
Ellers fikk han tidvis dirigere for Filharmonisk Selskaps Orkester i Bergen og for Konsertforeningen i Stockholm. Voss var også leder for Norsk Tonekunstnersamfund, etablert i 1912 og fra 1917 via en utbrytergruppe det som vi i dag kaller Norsk Komponistforening. Voss komponerte også meget, som arbeidersangen Vi bygger landet i 1935.
Kjetil Steensnæs
Kjetil Steensnæs (født 17. april 1976 i Haugesund) er en norsk musiker.
Han spiller forskjellige strengeinstrumenter som gitar, dobro, pedal steelgitar, lapsteel og banjo. Han har bl.a samarbeidet med Rita Eriksen, Maria Mena, Beady Belle, Maria Solheim, Thomas Dybdahl, Bjørn Eidsvåg, Torun Eriksen og Tom Roger Aadland.
The Rolling Stones No. 2
The Rolling Stones No. 2 er et album av The Rolling Stones, utgitt i januar 1965.
Ikke overraskende fulgte The Rolling Stones No. 2 i sin forgjengers fotspor, ved å bestå hovedsakelig av coverlåter. Likevel inneholdt den tre sanger fra det stadig sterkere låtskriverparet Mick Jagger/Keith Richards.
«Time Is on My Side» var den første topp 10 singelen Stones fikk i USA, likevel spilte de inn sangen på nytt, i Chess Studios 8. november 1964, med gitar-intro for dette albumet.
En annen coverlåt, «Under the Boardwalk», ble utgitt som singel i Australia og toppet lista der i 3 uker.
The Rolling Stones No. 2 toppet den britiske albumlista tidlig i 1965, hvor den lå i 10 uker. Nok en gang ble albumet fra The Rolling Stones et av årets best selgende album.
The Rolling Stones No. 2 var ett av to album som ikke ble gitt ut i remasteret utgave på SACD/CD i 2002.
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Tibet
Tibet er tradisjonelt et land i Asia bestående av tre regioner Ü-Tsang, Kham og Amdo med veldefinerte grenser. Navnet brukes ofte om «Den autonome region Tibet» (TAR), som er det Kina refererer til som Tibet. Dette er også det området den tibetanske regjeringen har hatt mest kontroll, så man kan si at TAR er en fastsettelse av den tibetanske stat.
Tibet kalles ofte «det tibetanske kulturområdet». For tibetanere er det liten forskjell på tibetanske områder i og utenfor TAR. For dem Tibet tilsvarer det tradisjonelle Tibet, og det ser på området som et uavhengig land okkupert av Kina (Men de krever ikke uavhengighet). Det meste av de tibetanske områdene utenfor TAR har status som “Autonome tibetanske prefekturer”, og har tibetansk flertall i landområdene (Mens kinesere stort sett bor i urbane områder)
Navnet Tibet, tidligere også skrevet Thibet har kommet til norsk og andre europeiske språk via arabisk Ṭībat eller Tūbātt og tyrkisk Töbäd ("Høydene").
Den autonome region Tibets landområde dekker 471.700 km². Området befinner seg på et høyt nivå omgitt av store fjell. I syd er Himalaya og elven Yarlung Zangbo (Tsangpo) som får navn etter den indiske grensen til Brahmaputra. Gjennomsnittshøyden i landskapet er 4.900 meter over havet. Foruten den autonome regionen inkluderer det tibetanske kulturområdet deler av de kinesiske provinsene Qinghai, Sichuan, Gansu og Yunnan, og grenser til den autonome regionen Xinjiang Uyghur, og av andre land India (Jammu og Kashmir), Nepal, Bhutan og Myanmar. Området er rikt på mineraler, men økonomien er likevel lite utviklet. Området har hatt få velutviklede veier, men kineserne har gjort en del for å modernisere. I 2006 åpnet man jernbane mellom Xining og Lhasa.
Land og folk
Tibetanerne er et eget folkeslag med et eget språk og en egen identitet. Innbyggertallet er på omkring 2.500.000. Det bor mange tibetanere også i de omkringliggende områdene. Tibetansk språk tilhører de sinotibetanske språkene, akkurat som kinesisk og burmesisk. Mange tibetanere lever av å drifte eget småbruk. De får melk og kjøtt fra jakkveg. Den største del av bosetningen finnes i elvedalene i sør og øst, mens høysletta og høyfjellsområdene er nærmest ubebodde. Skogområdene i sørøst gir verdifullt tømmer. Nomadene holder jak, sauer, geiter og hester. Jaksmør er et viktig meieriprodukt.
Naturrikdommer
Det anslås at Tibet har oljereserver verdt 4000 milliarder euro. Flere store elver, som Brahmaputra, Mekong, Salween, Chang Jiang og Irrawaddy, har sitt utspring i Tibet. Økt befolkning i regionen gjør at ferskvannstilgang er en stadig mer verdifull ressurs.
Religion
Tibet er sterkt preget av tibetansk buddhisme. Dens lære har tatt opp i seg en rekke trekk fra den tradisjonelle religionen som kalles bøn. På 600-tallet kom tibetanerne i kontakt med buddhismen, både fra indisk-nepalsk og kinesisk side. I 779 ble det første tibetanske kloster grunnlagt. Klostrene har opp i gjennom tiden spilt en stor rolle i samfunnets oppbygning.
Da den store femte Dalai Lama døde i 1680, ble dette holdt hemmelig i 15 år. Den tiende, ellevte og tolvte Dalai Lama ble valgt ved loddtrekning. Den niende, trettende og den nåværende fjortende ble valgt av tibetanske utsendinger på jakt etter den rette reinkarnasjonen. Dagens Dalai Lama er født i 1935, og har uttalt at han kanskje vil bli den siste.
Historikk
En viktig tradisjonell handelsvei gikk fra Bengal gjennom Sikkim til Lhasa. Tidlig på 600-tallet e.Kr. ble Tibet samlet til ett rike med Lhasa som hovedstad, og gjennom fremragende militær organisasjon ble det snart en asiatisk stormakt. I året 634 ville den tibetanske keiseren Songtsän Gampo gifte seg med en kinesisk prinsesse. Dette nektet kineserne å akseptere. Songtsän Gampo angrep først handelsruter inn til i Kina. Deretter gikk han til angrep på selve Kina. Aggresjonen stanset ikke før kineserne gikk med på å gi ham en kvinne av passende rang. Tibet førte flere kriger med Kina og erobret i 763 den kinesiske hovedstad Chang'an. I 842 førte interne stridigheter til kongehusets fall. Tibetanerne underkastet seg Mongolriket på slutten av 1240-tallet, some ble til Yuan-dynastiet under Kublai-khan i 1271.
I 1368 opphørte forbindelsen mellom Tibet og Yuan Dynastiet (Mongolene). En serie geistlige og verdslige fyrster fulgte hverandre inntil overhodet for den religiøse ordenen Gelug, Dalai Lama, med hjelp av den mongolske fyrsten Gushri Khan overtok den verdslige makt 1642 og ble landets statsoverhode. I 1653 var Dalai Lama i Beijing, der det ikke-kinesiske mandsjudynasti hadde makten fra 1644. Etter mønster fra mongolertiden ble Dalai Lama nå betraktet som keiserens religiøse lærer, mens keiseren skulle være hans beskytter.
I 1720 ble en kinesisk militærekspedisjon sendt til Lhasa, og Kina fikk for første gang en fast representasjon i Lhasa. I 1792 grep Kina inn for å slå tilbake en invasjon fra Nepal. På 1800-tallet gjorde Storbritannia flere mislykkede forsøk på å opprette forbindelser med Tibet, dels for å fremme handelen over grensen, dels av frykt for russisk ekspansjon. Under grenseforhandlingene mellom Storbritannia, Tibet og Republikken Kina i begynnelsen av 1900-tallet fikk britene å innlemmet et mindre område rundt Tawang klosteret i Arunachal Pradesh i indisk territorium. Kineserne refererer til hele Arunachal Pradesh som Sør-Tibet, og krever det som del av kinesisk territorium.
Da keiserdømmet ble styrtet i 1911, utviste tibetanerne i 1912 alle kinesere fra Tibet og gikk inn for å styrke sin selvstendighet. De erklærte seg som uavhengig republikk og fungerte med en uavhengig regjering frem til den kinesiske okkupasjonen tok til. Høsten 1950 angrep den kinesiske hær Tibet, og etter å ha nedkjempet sporadisk motstand fra den tibetanske regjeringshær, nådde den Lhasa i 1951. En avtale ble inngått mellom den tibetanske og den kinesiske regjering, som gav kineserne hånd om forsvar og utenrikssaker, mens Tibet skulle beholde sitt indre selvstyre. Dalai Lama ble værende i håp om at fredelig sameksistens med okkupantene var mulig, men flyktet i eksil i 1959 fordi man trodde at hans sikkerhet var i fare.
Konflikter
Kinas forhold til Tibet har skapt en serie konflikter. En av de siste er nedskytingen av Kelsang Namtso idet en gruppe soldater eller grensepoliti skulle oppbringe en gruppe som forsøkte å flykte til Nepal og India. Hvert år flykter rundt 2.500 tibetanere til nabostatene Nepal og India over tildels ugjestmilde fjellstrøk.
Den særegne tibetanske kultur
Tibet har siden første halvdel av 1990-tallet opplevd en stor tilstrømning av Han-kinesere, som er den dominerende folkegruppen i Kina, til et punkt hvor de nå utgjør nær halvparten av innbyggerne i Lhasa. Denne immigrasjonen hjelpes bl.a. ved at Den kinesiske regjering lokker med spesielle goder for de som flytter til Tibet. Et av tilbudene er dispensasjon fra ettbarnsregelen, som i store deler av østlige Kina håndheves strengt for å få bukt med befolkningsveksten.
Enkelte eksiltibetanere, som Tsomo Vestre i Den Norske Tibetkomité, har uttalt frykt for at denne immigrasjonen og den økonomiske vekst setter den buddhistiske kultur og det skjøre økosystemet i fare, og anklager kinesiske myndigheter for et bevisst forsøk på å undergrave Tibets særegne kultur.
Da en stor andel av næringslivet i Lhasa nå drives av Han-kinesere har det ført til at andre medlemmer av denne folkegruppen gjerne kommer foran i rekken når det gjelder jobb ., noe som har gjort det vanskelig for etniske tibetanere å delta i den økonomiske veksten. Samtidig fører økt ubtygging av infrastruktur og kommunikasjon, særlig ferdigstillelsen av en jernbane fra Xining til Lhasa i 2006, til frykt blant etniske tibetanere for økt immigrasjon og større eksponering av tibetansk kultur.
Opptøyer i 2008
I mars 2008 fant det sted store opptøyer i Tibet med voldelige sammenstøt der over 140 mennesker ble drept. Dette har blitt sett på som noen av de største opptøyene siden 1959.
Padberg
Padberg er en Ortsteil i bykommunen i Marsberg i Sauerland i Hochsauerlandkreis Regierungsbezirk Arnsberg i den tyske delstaten Nordrhein-Westfalen.
Bergensposten (tidsskrift)
Bergensposten er navnet på et tidsskrift som Statsarkivet i Bergen har gitt ut siden 1998, nå med tre nummer i året. Bladet kommer ut både på papir og på nett.
Erovnuli Liga 2023
Erovnuli Liga 2023 er den 35. sesongen av den georgiske toppdivisjonen i fotball. Sesongen begynte 25. februar 2023 og avsluttet 9. desember 2032. Regjerende mestere er.
Resultattabell
Hvert lag skal spille mot hverandre fire ganger, to ganger hjemme og to ganger borte. Totalt 180 kamper vil bli spilt, med 36 kamper for hvert lag.
Jouni Kaitainen
Jouni Kaitainen (født 9. juni 1980) er en finsk kombinertløper.
Under VM 2003 i Val di Fiemme deltok han på det finske kombinertlaget som tok bronsemedalje i den lagkonkurransen.
TYPO3
TYPO3 er et meget fleksibelt open source content management system (CMS) skrevet i PHP. Det ble startet i 1998 av Kasper Skårhøj. Det brukes av mange profesjonelle webutviklere til krevende oppgaver og nybegynnerterskelen kan derfor virke høy for utviklere. Mye arbeid er lagt ned for å gjøre det mest mulig brukervennlig for innholdsredaktører.
Utvidelser
Der finnes over 2000 utvidelsesmoduler (extensions) til systemet, mange av dem med open source licens. Disse utvidelsene gjør det enkelt for web-utviklere å administrere og designe en mellomstort web-site. Blant utvidelsene er nyhetssystemer, shop-systemer, diskusjonsfora m.v. Alle utvidelsesmodulene er tilgjengelig via TYPO3 Extension Repository (TER).
Verdenscupen i hurtigløp på skøyter 2014/15 – Verdenscup 5 – 1500 meter kvinner
Vinneren ble amerikanske Heather Richardson foran sin landsvenninne Brittany Bowe på andreplass og nederlandske Marije Joling på tredjeplass. De nederlandske løperne dominerte b-gruppa med tre av sine fire løpere på pallen, hvor Carlijn Achtereekte vant foran Jorien Voorhuis på andreplass og med Diane Valkenburg på tredjeplass.
NCE Raufoss
NCE Raufoss er et industrimiljø i Norge som har fått status som Norwegian Center of Expertise, «NCE».
Ekspertsenteret befinner seg på Raufoss.
Kjerneområdet er lettvektsmaterialer og automatisert produksjon.
Tōyōuniversitetet
Universitetet i Tōyō (japansk: 東洋大学, Tōyō Daigaku) er et japansk universitet med flere underavdelinger, deriblant i Bunkyo i Tokyo, i Aisaka og Kawagoe i Saitama og i Itakua i Gunma.
Forgjengeren til universitetet var Shiritsu Tetsugakukan (私立哲学館) som ble grunnlagt i  Rinsho-in templelet i 1887 av Enryo Inoue. Inoue følte at filosofi ble neglisjert på høyere japanske skoler på denne tiden. I 1906 flyttet skolen til sitt nåværende sted (Hakusan Campus) og endret navn til Universitetet i Tōyō. Universitetets motto er «Grunnlaget for all læring ligger i filosofi». Universitetet har 30,556 studenter.
Gammarus topkarai
Arten er ikke funnet i norske farvann eller i nordlige Atlanterhavet.
NCE Instrumentation
NCE Instrumentation er et industrimiljø i Norge som har fått status som Norwegian Center of Expertise, «NCE».
Ekspertsenteret befinner seg i Trøndelag.
Klyngen har høyteknologikunnskap innen instrumentering, og er utviklet over 20 år med utgangspunkt i regionens FoU-miljø, NTNU og SINTEF.
Kafkastemning
Kafkastemningen eller Kafka-prosess er betegnelser på en umulig kamp mot et ugjennomsiktig byråkratisk system. Navnet stammer fra romanen Prosessen (1925) av den tyskspråklige forfatteren Franz Kafka (1883-1924).
I Kafkas forfatterskap skildres den ytre virkelighet med nøyaktig presisjon, mens den indre virkeligheten, tanker og følelser, er i mindre grad beskrevet, og samtidig virker den ytre virkelighet lik den indre ved at den ikke følger det virkelige livets regler og lovmessighet. Det hele er som en drøm hvor kausaliteten mangler. Fortellingenes personer opplever likevel ikke virkeligheten som en drøm. I Prosessen er den ytre virkeligheten gåtefull og uforklarlig. Hovedpersonen er arrestert, men sluppet fri i påvente av rettslig undersøkelse og dom, men noe anklage er ikke framsatt. Det hele er ukjent og skremmende. Hos Kafka skildres en bestemt livsfølelse om menneskelig fremmedgjøring. På engelsk kalles denne følelsen, Kafka-prosessen, for kafkaesque, forklart som «følelsesløs, forvirrende, ofte truende komplekst».
En «Kafka-prosess» er blitt vanlig litterær beskrivelse på ørkesløs prosess hvor ingenting skjer.
Axel Schard
Axel Erik Francois Schard (født 24. oktober 1894 i Metz, Lorraine i Frankrike, død 14. juni 1962) var en svensk länsjägmästare i Jämtlands län, kjent jeger, forstmann, forfatter og skribent. I Norge tilsvarer dette fylkesskogsjef, med den forskjell at stillingen i Sverige innehar større ansvar for jakt og viltforvaltning.
Schard var utdannet forstmester etter å ha studert ved universiteter både i USA og Europa. Storparten av livet bodde han og virket på Frösön ved Östersund.
Axel Schard gjorde en rekke jaktreiser til blant annet Norge, Svalbard og andre land i Europa. Av jaktreisene til Norge er det nok hjortejakten på Hitra som er mest beskrevet. Selv har han skrevet flere bøker og vært medforfatter i øvrige utgivelser. I tillegg var han en kjent skribent for en rekke tidsskrifter. Flere av artiklene hans omhandler også norske forhold.
Aimée Sommerfelt
Nicoline Aimée Sommerfelt (født 2. april 1892, død 7. august 1975) var en norsk forfatter av barnebøker og oversetter.
Hun var født i Kristiania, datter av Henrik Arnold Thaulow Dedichen (1863–1935) og Antoinette (Toinon) Pauline Marie Nyblin (1861–1941). Faren var en kjent psykiater av slekten Dedichen og Thaulow. Etter oppvekst på Trosterud i daværende Østre Aker og studier til translatør i Paris, giftet Aimée seg i 1919 med språkprofessor Alf Sommerfelt (1892–1965).
Hun bokdebuterte i 1934 med "Stopp Tyven" og ble kjent for en rekke barnebøker. I ungdomsromanen Lisbeth fra 1941 er handlingen lagt til Krigen med Sverige 1808–1809 med et kamuflert underliggende tema omkring okkupasjon og motstand. Ung front fra 1945 ble berømmet for å gi et realistisk bilde av ungdom i krigstid. Flere av bøkene hennes fra 1950-tallet og 1960-tallet tar for seg diskriminerings-, u-lands- og solidaritetsproblematikk. Særlig Veien til Agra fra 1959 ble populær, også utenfor Norge. Ifølge Norsk barnelitteraturhistorie er "Veien til Agra" norsk barnelitteraturs største internasjonale suksess før "Sofies verden". På 1970-tallet var hun den første norske forfatter som skrev barnebok om de nye innvandrerne. Hun skrev også mye om jenter som var annerledes og som turde å komme seg opp og frem her i verden. Ikke minst skrev hun spennende bøker som det var lett for målgruppen å leve seg inn i.
Hun ble populær i Barnetimen for de minste i radioen. Bøkene hennes er oversatt til 29 språk. Sommerfelt ble premiert med Kultur- og kirkedepartementets litteraturpris for barne- og ungdomslitteratur hele seks ganger. Hun fikk også flere utenlandske priser.
Jaakko Tallus
Jaakko Tapio Tallus (født 23. februar 1981 i Lieksa) er en finsk kombinertløper. Han tok gull i lagkonkurransen og sølv på 15 km individuelt under OL 2002 i Salt Lake City, og bronse i lagkonkurransen under OL 2006 i Torino.
Han har også vunnet tre VM-medaljer i lagkonkurranse (gull i 2007 og bronse i 2001 og 2003).
Umkhonto we Sizwe
Umkhonto we Sizwe (Nasjonens spyd) var den militære fløyen av den sørafrikanske African National Congress (ANC) og Sør-Afrikas Kommunistparti. Organisasjonen eksisterte i de årene moderpartiene var forbudt, mellom 1961 til 1990. Motstanderen var apartheidregimet i Sør-Afrika.
Organisasjonen ble grunnlagt som reaksjon på Sharpeville-massakren i mars 1960. Grunnleggeren og den første lederen av geriljabevegelsen var Nelson Mandela. Den startet sin kamp med geriljaaksjoner 16. desember 1961 da høyspenningsledninger ble sprengt i luften. Først forsøkte man å lede organisasjonen fra en gård i Riviona, Johannesburg, men man ble etterhvert tvunget ut av landet. Umkhonto we Sizwe hadde treningsleirer i nærmest alle stater i det sørlige Afrika som ikke var styrt av hvite, bl.a. i Angola, Mosambik og Zambia. Den hadde tette forbindelser og til dels samarbeid med frigjøringsgrupper i nabolandene som ZAPU i Rhodesia (dagens Zimbabwe), FRELIMO i Mosambik og SWAPO i Namibia. På 1960-tallet var kampen imot det hvite styre i Rhodesia faktisk sentralt. 1970-tallet var preget av mange problemer, men også viktige aksjoner i Sør-Afrika som et bombeattentat på raffineriet i Sasolburg. På 1980-tallet ble Umkhonto we Sizwe mer aktiv, og bombeattentater tiltok i hyppighet.
Umkhonto we Sizwe har vært kjent for til dels brutal behandling av rekrutter, tortur av fanger og henrettelser. Dette ble godt belyst av Truth and Reconciliation Commission (South Africa) etter apartheids fall.
Xu Ming
Xu Ming (kinesisk: 徐明, pinyin: Xú Míng; født april 1971 i Dalian i provinsen Liaoning i Folkerepublikken Kina, død 4. desember 2015 i Wuhan) var en kinesisk forretningsmann. Han var president for Dalian Shide Group.
Skipperøya
Skipperøya er en av Rønnbeckøyane, Svalbard, beliggende nordøst av Kapp Weyprecht på Spitsbergen. Øyen er en lav basaltklippe hvor det høyeste punktet er under 10 moh.
Øyene i Rønnbeckøyane er oppkalt etter norske selfangere, og denne er bare oppkalt etter skippere generelt.
Nærmeste øyer er Qvaleøya ca 2,4 km mot øst, og Torkildsenøya ca 4 km mot sørvest.
Dyrelivet består i stor grad av isbjørn.
Coast Guard Investigative Service
Coast Guard Investigative Service (CGIS) er kriminalpolitiet i U.S. Coast Guard, den amerikanske kystvakten.
Avdelingen etterforsker både «intern» og «ekstern» kriminalitet som involverer kystvakten, herunder typiske militærpolitioppgaver slik som etterforskning av lovbrudd begått av kystvaktens egne soldater, og lovbrudd som angår kystvaktens generelle mandat, slik som overtredelser av sjøfarts- og miljølovgivning.
Paul Alois Lakra
Paul Alois Lakra (पॉल अलोइस लकड़ा; født 11. juli 1955 i Naditoli i distriktet Gumla i delstaten Bihar i India, død 15. juni 2021 i Ranchi i delstaten Jharkhand) var en katolsk prelat som var biskop av Gumla (da del av den nye indiske delstat Jharkhand) fra 2006 og til sin død.
Bakgrunn
Lakra gikk på barne- og middelskolen St. Patrick's School i Gumla, og deretter ved jesuittenes St. Ignatius High School i samme by. Han studerte også ved Kartick Oraon College i Gumla som forberedelse til prestestudiene, og fra 1976 på det katolske presteseminar St. Albert i Ranchi. I 1980 tok han batchelorgrad ved St. Xavier’s College. Fra 1980 til 1983 studerte han filosofi. Etter pastoralpraktikum 1983 til 1984 ved Apostolic School i Topna begynte han på teologistudiene ved Morning Star College i Barrackpore. Fra 1987 til 1988 virket han som diakon i Gumla.
Prest
Han ble presteviet den 6. mai 1988 for erkebispedømmet Ranchi.
Han ble da sogneprest fot en menighet i Naudiha fra 1994 til 1996, så direktør for gutteseminaret i Karondabera fra 1996 til 1998, personlig sekretær for biskop Michael Minj fra 1998 til 2004, og bispedømmeadministrator fra 2004.
Biskop
Han ble utnevnt av pave Benedikt XVI til biskop av Gumla den 28. januar 2006, og bispeviet 5. mai 2006. Han ble bisapeviet av erkebiskopen av Ranchi, kardinal Telesphore Placidus Toppo, den 5. april. Medkonsekrerende var Benedict John Osta, erkebiskop av Patna, og Charles Soreng, biskop av Hazaribag.
Død
Han var den fjerde indiske katolske biskop som døde av covid-19, etter biskop Joseph Pastor Neelankavil av Sagar syro-malabariske bispedømme den 17. februar 2021, erkebiskop Antony Anandarayar, emeritert erkebiskop av Pondicherry-Cuddalore som døde 5. mai 2021, og biskop Basil Bhuriya av Jhabua dagen etter. Frem til biskop Lakras død hadde den katolske kirke i India mistet 283 prester og 252 nonner til koronaviruspandemien, ifølge prestene Suresh Mathew (Indian Currents) og Shaiju Chacko fra bisdpedømmet Jammu-Srinagar som fulgte med på slike dødsfall.
Episkopalgenealogi
Hans episkopalgenealogi er:
Out of Our Heads
Out of Our Heads er et album av The Rolling Stones, utgitt i 1965.
Albumet ble utgitt i juli 1965 i USA, og i september 1965 i Storbritannia med en del endringer i sporlisten. Plateomslagene er også forskjellige.
Out of Our Heads var det siste engelske Stones-album, med R’n’B covere, da Mick Jagger og Keith Richards nå hadde blitt rutinerte låtskrivere da albummet ble utgitt i september 1965.
Singlene («The Last Time» og «(I Can’t Get No) Satisfaction») ble som vanlig utelatt fra den engelske utgaven, og inkludert på den amerikanske. Der var også de britiske B-sidene «Play with Fire» og «The Spider and the Fly» med.
Out of Our Heads var det første Stones-albumet som gikk til topps på Billboard-lista i USA i august 1965.
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Storbritannia under Paralympiske sommerleker 2008
Storbritannia konkurrerte i Paralympiske sommerleker 2008 i Beijing i Kina. Storbritannia sendte en tropp på rundt 400, hvorav 212 var utøvere. Deltakerne konkurrerte i 18 grener og kom fra hele Storbritannia. Idrettsutøvere fra Nord-Irland, som etter den irske grunnloven fra før 1999 kan holde irsk statsborgerskap, kunne bli valgt til å representere enten Storbritannia eller Irland. Noen britiske oversjøiske territorier konkurrerte uavhengig av Storbritannia.
Storbritannia tok 42 gull og totalt 102 medaljer og endte dermed på andreplass på medaljestatistikken, bak vertsnasjonen Kina. Det var en økning fra lekene i 2004 i Aten hvor Storbritannia tok 35 gull og totalt 94 medaljer. 80 utøvere tok medalje og laget regnes dermed som landets mest suksessfulle på to tiår. De neste paralympiske sommerlekene vil bli holdt av Storbritannia i London i 2012.
De britiske utøverne konkurrerte i fekting, friidrett, rullestolbasket, boccia, sykling, hestesport, rullestolfekting, fem-manns-fotball, syv-manns-fotball, judo, styrkeløft, roing, rullestolrugby, seiling, skyting, svømming, bordtennis og rullestoltennis.
ASCII-kunst
ASCII er forkortelse for (American Standard Code for Information Interchange).
ASCII kan tolkes som tegnsettet på en PC. I en 8-bits struktur utgjør ett tegn 8 siffer i et 2-tall system, som blir 28 dvs. 256 forskjellige tegn. På en vanlig PC kan ASCII-koden, som er et tall mellom 0 og 255, tastes på talltastaturet mens «alt»-tasten holdes inne. Når "alt"-tasten slippes kommer tegnet til ASCII-koden fram på skjermen. Ved bruk av PC er hvert tegn i en tekst erstattet av ASCII-koden når tasten på tastaturet er trykket. Når tegnet skal vises på skjermen eller skrives på en skriver omsettes ASCII-koden til riktig bokstav. Under lagring, overføring, kopiering og formatering er det bare ASCII-koden som overføres eller behandles.
Eksempler på bruk av ASCII-tegn
.--. /\  '--' /__\ – Linjer for å fremstille figurer. .g@8g. db 'Y8@P' d88b – Kraftigere tegn for å fylle opp i figurer. :$#$: "4b. ':. :$#$:  "4b. ':. – Skyggelegging som bruker tegn med forskjellig mengde sverte for å gi kontraster eller gråskalaer.
I tidlige dataprogrammer med små grafikkmuligheter ble det benyttet ASCII-tegn som ga deler av rammer, spesielle hjørner og enkelt og dobbelte linjer horisontalt og vertikalt. Slik ble det laget rammer for forskjellige behov.
Tidligere datamaskiner brukte 6-bit og 7-bits tegn som bare ga 64 og 128 mulige tegn i tegnsettet. Dette ga langt mindre muligheter grafisk. Omkring 1990 da BBS med oppringte forbindelser ved hjelp av analoge modem var den vanlige måten å koble seg til andre datamaskiner, var bruk av ASCII-tegn eneste måten å skape et grafisk bilde.
Janusz Pyciak-Peciak
Janusz Gerard Pyciak-Peciak (født 9. februar 1949 i Warszawa, Polen) er en polsk moderne femkampsutøver.
Hipp Hurra for Dyreparken
Hipp Hurra for Dyreparken er et musikkalbum med Terje Formoe, utgitt i 1991.
Tove Andersson
Tove Andersson (født 20. september 1958 i Oslo ) er en norsk forfatter.
Helge Larsen
Helge Larsen er navnet til flere personer:
Pietro Sambi
Prest
Pietro Sambi ble presteviet den 14. mars 1964 for bispedømmet San Marino-Montefeltro, og promoverte til Dr.theol. og Dr.iur.can. ved Det pavelige universitet Gregoriana i Roma.På hjembispedømmets presteseminar i Pennabilli fikk han ansvaret for den prestelige formasjon, og ble etterhvert viserektor. Han gikk på Vatikanets diplomatskole og under utdannelsen fikk han mentorer som Agostino Casaroli og Achille Silvestrini.
I 1969 inntrådte han i Den hellige stols diplomatiske tjeneste. Sambi ble først postert til de pavelige representasjoner i Kamerun, Cuba (1974) og Algerie (1978), før han i 1979 ble postert til det apostoliske nuntiatur i Nicaragua. Det var på den tid at landet var i overgangsfasen mellom Anastasio Somoza Debayle og den sandinistiske regjering ledet av Daniel Ortega.
Så kom han til Belgia. Fra 1984 virket han ved det apostoliske nuntiatur i India.
Titulærerkebiskop, nuntius til Burundi
Pave Johannes Paul II utnevnte ham den 10. oktober 1985 til titulærerkebiskop av Bellicastrum og gjorde ham til apostolisk nuntius til Burundi. Han ble bispeviet den 9. november 1985 av kardinal Jozef Tomko, prefekt for Kongregasjonen for troens utbredelse; medkonsekratorer var erkebiskop Cesare Zacchi, prestiden for Det pavelige diplomatakademi, og biskop Giovanni Locatelli av Rimini.
I Burundi fikk han inn for å arbeide for forsoning mellom hutuer og tutsier som utkjempet en blodig borgerkrig av tidvis større, tidvis mindre intensitet.
Israel, Kypros, Jerusalem, Palestina
Den 6. juni 1998 ble Sambi apostolisk nuntius til Israel og Kypros og apostolisk delegat i Jerusalem og Palestina.
Da Fødselskirken i Betlehem ble sentrum for en fastlåst konfrontasjon mellom palestinere og israelske styrker, forhandlet han frem en fredelig løsning. Krisen hadde da vart i 52 dager. Hendelsen var å regne med det som er blitt kalt den andre intifadaen.
Han kritiserte også Israels bygging av en mur for å skille de palestinske territoriene fra Israel.
I mars 2003 advarte han om at palestinske planer for selvstyre ikke tok hensyn til den frie utøvelse av andre religioner foruten islam. Han kritiserte også antisemittismen som finnes i palestinske skolebøker og aksjonerte vellykket for at Italia skulle avbryte sin økonomiske støtte til utdanningsinitiativer som brukte slike verker.
Han gikk aktivt inn for en spesiell status for Jerusalem som ville tillate det å tjene som sentrum for flere store religioner. I 2005 klaget han over at Israel unnlot å implementere avtaler inngått med Den hellige stol om kirkelige eiendommer og behandlingen av katolske arabere i Jerusalem mer enn et tiår tidligere.
USA
Den 17. desember 2005 utnevnte pave Benedikt XVI ham til permanent observatør til Organisasjonen av amerikanske stater i Washington, DC og til nuntius til USA. Kort tid etter sin ankomst reiste han rundt i områdene i og rundt New Orleans som var blitt rammet av orkanen Katrina sommeren 2006.
Som nuntius fikk han fra 2007 i oppdrag å passe på at de restriksjoner som pave Benedikt XVI hadde pålagt den fratrådte kardinalerkebiskop Theodore McCarrick av Washington ble overholdt; det lyktes han ikke med i særlig utstrekning. Restriksjonene var blitt pålagt på grunn av meldinger om upassende seksuell adferd.
Episkopalgenealogi
Hans episkopalgenealogi er:
Tensjonshodepiner
Tensjonshodepiner (TTH), også kalt vanlig-, stress- eller spenningshodepine, definert som T6.2.3 i Norsk legemiddelhåndbok, tilhører ifølge International Headache Society (IHS) og i henhold til ICHD-3 gruppen av trigeminal-autonome hodepiner, og er den vanligste formen for hodepine folk opplever.
Spenningshodepine er en bilateral smerte som beskrives som et trykkende eller strammende (ikke pulserende) bånd rundt hodet. Det oppstår ut over dagen og gjerne i krevende perioder av livet. En kan fortsette med det en holder på med, til tross for smertene. Tensjonshodepiner har usikker årsak, men kan bero på stramming av muskler i nakken og utenpå hodet. Den kroniske formen karakteriseres av lange perioder med nesten daglig lett eller moderat trykkende, oftest bilateral smerte.
Tensjonshodepiner forårsakes gjerne av stress, uro, angst eller dårlig søvn, og kan være knyttet til lidelser i nakke, kjeve/kjeveledd, øye, øre, bihuler og andre sykdomstilstander i hoderegionen. Arbeidssituasjoner forbundet med muskelspenninger kan også være utløsende faktorer
Skihopping i Georgia
Georgia har hatt to skihoppere av noe format. Koba Tsakadze var på 1960-tallet en av Sovjetunionens beste skihoppere. Han ble blant annet nummer 4 sammenlagt i den tysk-østerrikske hoppuka i 1960/61 og kom på 5.-plass i normalbakken i VM i 1962.
Koba Tsakadze var fire ganger blant de ti beste sammenlagt i Hoppuka. I tillegg til 4.-plassen i 1960/61 ble han nummer 5 i 1955/56 og nummer 7 i 1961/62 og 1971/72. Han vant også to enkeltrenn, i Innsbruck i 1956 og i Garmisch-Partenkirchen i 1961. Koba deltok i VM i 1958, 1962, 1966 og 1970. 5.-plassen i normalbakken i 1962 ble fulgt opp med 6.-plass i storbakken i 1966. Han var med i OL i 1956, 1960, 1964 og 1972, med 9.-plass i 1960 og i normalbakken i 1972 som beste plassering.
Kobas sønn Kakhaber Tsakadze deltok i flere mesterskap for det uavhengige Georgia, men holdt ikke samme klasse som faren. Kakhaber deltok i OL i 1994, 1998 og 2002, med 50.-plass (av 56 deltakere) i normalbakken i 1994 som beste plassering. I 2002 deltok han i kvalifiseringen, men greide ikke å gå videre til selve olympiarennet. I VM i 1993 var han blant de fire siste i begge de to individuelle rennene. Han var med i VM i skiflyging i 1994, der han ble nummer 39 av 43 deltakere.
Georgia har et hoppanlegg i Bakuriani, der Tsakadze-familien kommer fra. Den største bakken er på K115, og anlegget hadde internasjonale renn på 1960-tallet hvor også norske hoppere deltok, men det er neppe i bruk i dag (2010). Den georgiske byen Borjomi søkte sammen med Bakuriani om å få arrangere vinter-OL 2014, men nådde ikke opp.
Hannu Manninen
Hannu Kalevi Manninen (født 17. april 1978 i Rovaniemi) er en finsk tidligere kombinertløper.
Mos
Mos, MOS eller MoS har flere betydninger:
Hannu Manninen
Han debuterte internasjonalt i OL 1994 på Lillehammer, før han var fylt 16 år. Per 2006 er han Finlands yngste deltaker noensinne i et vinter-OL. Han ble juniorverdensmester i 1995 og 1998.
Manninen vant verdenscupen sammenlagt fire ganger (2004, 2005, 2006 og 2007), og han vant 48 seire i enkeltrenn. Til tross for Manninens dominans gjennom flere år, lyktes han ikke med å vinne en individuell medalje i noe mesterskap før VM 2007 da han vant gull i sprintøvelsen. Manninens styrke var først og fremst i langrennssporet, og han hadde en fryktet spurt. Han deltok jevnlig i langrennskonkurranser, også i verdenscupen – vanligvis i sprint. I OL i 2002 ble han nr. 8 i sprintlangrenn.
Langrennsløperen Pirjo Muranen er Hannus søster.